**Nagylak Község Önkormányzata Képviselő-testületének 11/2021. (X. 26.) önkormányzati rendelete**

**a szociális célú tüzelőanyag támogatásról**

Nagylak Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény, valamint a Magyarország 2021. évi központi költségvetéséről szóló 2019. évi LXXI. törvény 3. melléklet 1. 8. pont a települési önkormányzatok szociális célú tüzelőanyag vásárlásához kapcsolódó támogatására fejezet felhatalmazása alapján és az Alaptörvény 32. cikk (1) bekezdés a) pontjában meghatározott feladatkörében eljárva következőket rendeli.

**A szociális rászorultság szabályai**

**1. §**

(1) Nagylak Község Önkormányzata egyszeri alkalommal, természetben nyújtott szociális ellátást biztosít azoknak a szociálisan rászorult személyeknek, akik életvitelszerűen az önkormányzat közigazgatási területén élnek, és ott bejelentett állandó lakcímmel vagy érvényes tartózkodási hellyel rendelkeznek.

(2) Szociálisan rászorult az a személy, akinek háztartásában az egy főre jutó havi jövedelem nem haladja meg többszemélyes háztartás esetén az öregségi nyugdíj mindenkori legkisebb összegének 250 %-át, egyedül élő esetében a 500 %-át.

(3) A kérelmek elbírálása során előnyt élvez az, aki:

*a)* aktív korúak ellátásában,

*b)* időskorúak járadékában,

*c)* települési támogatásban különösen a lakhatáshoz kapcsolódó rendszeres kiadások viselésével kapcsolatos települési támogatásban részesül, vagy

*d)* a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család.

**A támogatás mértéke**

**2. §**

(1) Egy háztartásra legfeljebb 1,5 m3 tüzelőanyag támogatás kerülhet megállapításra.

(2) A támogatásban részesülőtől az önkormányzat semmilyen ellenszolgáltatást nem kér.

**A tűzifa igénylés részletes feltételei**

**3. §**

(1) A kérelmet az Apátfalvi Közös Önkormányzati Hivatal Nagylaki Kirendeltségén, a 6933 Nagylak, Petőfi u. 14. szám alatt, az e rendelet 1. melléklete szerinti, az erre a célra rendszeresített formanyomtatványon a Szociális, Kulturális, Ügyrendi Bizottság által meghatározott, külön felhívásban közzétett időpontig kell benyújtani, amelyhez csatolni kell:

*a)* a jövedelemnyilatkozatot,

*b)* a kérelemben feltüntetett személyek jövedelemigazolását

*c)* a fűtési módról szóló nyilatkozatot.

(2) Egy háztartásból csak egy személy részére állapítható meg támogatás.

(3) A támogatott a tüzelőanyag átvételét e rendelet 2. melléklete szerinti átvételi elismervény aláírásával igazolja.

(4) A kérelmek elbírálásával kapcsolatos döntési hatáskört a képviselő-testület a Szociális, Kulturális, Ügyrendi Bizottságra ruházza át.

**4. §**

Ez a rendelet 2021. október 27-én lép hatályba.

Kolozsvári Rozália dr. Szénási Hanna

polgármester jegyző

***Záradék:***

A rendelet hirdetőtáblán történő kifüggesztéssel 2021. október 26. napján kihirdetve.

Nagylak, 2021. október 26.

dr. Szénási Hanna

jegyző

*1. melléklet*

***Nagylak Község Önkormányzata***

***6933 Nagylak, Petőfi u. 14.***

***Tel.: 62/279-140***

***E-mail: szocialis@nagylak.hu***

**KÉRELEM**

**a szociális célú tűzifa támogatás megállapítására**

***I. Személyi adatok***

1. A kérelmező személyre vonatkozó adatok:

|  |
| --- |
| Neve:......................................................................................................................................................... |
| Születési neve: ......................................................................................................................................... |
| Anyja neve: ............................................................................................................................................. |
| Születés helye, ideje: .............................................................................................................................. |
| Lakóhely: ………irányítószám ..................................... település ......................................................... utca/út/tér ........... házszám ............ épület/lépcsőház ............... emelet, ajtó |
| Tartózkodási hely: ……irányítószám ................................... település .................................................. utca/út/tér ........... házszám ............ épület/lépcsőház ............... emelet, ajtó |
|  |
| Társadalombiztosítási Azonosító Jele:          |
| Telefonszám (nem kötelező megadni): .................................................................................................. |
| E-mail cím (nem kötelező megadni): ………………………………………………………………..... |
|  |
| 2. Kérelmezővel közös háztartásában élők száma: ………… fő |

3. Kérelmező háztartásában élők személyi adatai:

|  |  |  |
| --- | --- | --- |
| Név | Születési helye, ideje | Anyja neve |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

***II. Jövedelmi adatok***

A kérelmező, valamint a vele közös háztartásban élő személyeknek a havi jövedelme forintban:

|  |  |  |  |  |  |  |  |
| --- | --- | --- | --- | --- | --- | --- | --- |
|  | A. | B. | C. | | | | |
| A jövedelem típusa | Kérelmező | A kérelmezővel közös háztartásban élő további személyek | | | | |
| 1. | Munkaviszonyból és más foglalkoztatási jogviszonyból származó ebből: közfoglalkoztatásból származó |  |  |  |  |  |  |
| 2. | Társas és egyéni vállalkozásból, őstermelői, illetve szellemi és más önálló tevékenységből származó |  |  |  |  |  |  |
| 3. | Táppénz, gyermekgondozási támogatások |  |  |  |  |  |  |
| 4. | Nyugellátás és egyéb nyugdíjszerű rendszeres szociális ellátások |  |  |  |  |  |  |
| 5. | Önkormányzat, járási hivatal és munkaügyi szervek által folyósított ellátások |  |  |  |  |  |  |
| 6. | Egyéb jövedelem |  |  |  |  |  |  |
| 7. | Összes jövedelem |  |  |  |  |  |  |

|  |
| --- |
| ***III. Nyilatkozatok*** |
|  |
| 1. a) a szociális igazgatásról és szociális ellátásokról szóló 1993. évi III. törvény szerint:   * a(z) …………….. számú határozat alapján aktív korúak ellátására, * a(z) …………….. számú határozat alapján időskorúak járadékára, * a(z) …………….. számú határozat alapján lakhatási támogatásra   vagyok jogosult\*,  b) a(z) …………….. számú határozat alapján a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelek\*.  2.    A kérelemmel érintett lakásba a fűtési mód: |
|  |
| fa / gáz / villany / olaj / szén / vegyes\* |
|  |
| 3.    Büntetőjogi felelősségem tudatában kijelentem, hogy |
| * életvitelszerűen a lakóhelyemen / a tartózkodási helyemen élek\* |
| Tudomásul veszem, hogy a kérelemben közölt jövedelmi adatok valódiságát a szociális igazgatásról és a szociális ellátásokról szóló 1993. évi III. törvény 10. §-ának (7) bekezdése alapján a szociális hatáskört gyakorló szerv – a NAV hatáskörrel és illetékességgel rendelkező adóigazgatósága útján - ellenőrizheti.  \* (a megfelelő rész aláhúzandó) |
| Hozzájárulok a kérelemben szereplő adatoknak a szociális igazgatási eljárás során történő felhasználásához. |
|  |
| * 1. Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (név) nyilatkozom, hogy az általános közigazgatási rendtartásról szóló 2016. évi CL. törv. 118 § 2. bek. foglaltakra figyelemmel **kedvező döntés esetén fellebbezési jogomról lemondok**. Tudomásul veszem, hogy a nyilatkozatom nem vonható vissza. |

Dátum: Nagylak, ………… év …………….…… hó ……… nap

|  |  |
| --- | --- |
| .......................................................................... kérelmező aláírása | .......................................................................... a háztartás nagykorú tagjainak aláírása |
|  |  |
| \* Ezt a nyilatkozatot csak abban az esetben kell megtenni, ha bejelentett lakó- és tartózkodási hellyel is rendelkezik. | |

1. *melléklet*

**ÁTVÉTELI ELISMERVÉNY**

***a szociális célú tüzelőanyag támogatásához***

……………….. ……………..…… (név) 6933 Nagylak, …………………………utca/sor ……szám alatti lakos aláírásommal elismerem, hogy a mai napon Nagylak Község Önkormányzata Képviselő-­testületének a ***szociális célú tüzelőanyag támogatásáról*** szóló …/2021. (…..) önkormányzati rendelete alapján megállapított természetbeni juttatásként  ….    m3 mennyiségű tűzifát a mai napon átvettem.

Nagylak, …... év ………………. hó …… nap

……………………..                                       ……………………..

átadó                                                             átvevő

Részletes indokolás

**1-4. §**

***ELŐZETES HATÁSVIZSGÁLATI LAP***

*(a jogalkotásról szóló 2010. évi CXXX. törvény 17. §-a alapján)*

*a szociális célú tüzelőanyag támogatásról szóló …./2021. (. …) számú rendelethez*

**A tervezett jogszabály várható következményei, különösen**

1. **társadalmi hatásai:** A szociálisan hátrányos helyzetben lévő személyek, családok életének segítését a képviselő-testület prioritásként kezeli. Ennek érdekében benyújtotta pályázatát a szociális célú tüzelőanyag támogatásra.

1. **gazdasági hatásai:** a tervezetnek gazdasági hatása nincs.

1. **költségvetési hatása:** nincs

1. **környezeti következményei:** a tervezetnek környezeti hatása nincs.

1. **egészségi következményei:** amennyiben a szociálisan rászoruló lakosoknak a megfelelő mennyiségű tüzelő nem áll rendelkezésre az az egészségüket károsan befolyásolhatja

1. **adminisztratív terheket befolyásoló hatásai:** a tervezet az adminisztratív terheket növeli, kérelmek, bizottsági döntések, kivonatok stb.

1. **megalkotásának szükségessége:** A pályázaton elnyert tüzelőanyag kiosztása helyi rendeletben foglaltak alapján történhet.

1. **a jogalkotás elmaradásának várható következményei:** nyertes pályázat eseténmulasztásos jogszabálysértés

1. **alkalmazásához szükséges személyi, szervezeti, tárgyi és pénzügyi feltételek:** a rendelet alkalmazásához szükséges szervezeti feltételek rendelkezésre állnak. A szükséges tárgyi, személyi pénzügyi feltételek a tárgyévi költségvetésben biztosítottak.